**הקדמה**

בדיקה זו מבוצעת על מנת לקבוע את קצב התרוקנות הקיבה. במהלך הבדיקה אוכלים עוגה המכילה סמן (איזוטופ יציב, שאינו רדיואקטיבי והוא חסר כל נזק). הסמן משתחרר במעי ונפלט בנשיפה. ריכוזו העולה באוויר הננשף מלמד על קצב התרוקנות הקיבה מהמזון.

**הכנה לבדיקה**

1. 48-72 שעות לפני תחילת הבדיקה יש להפסיק תרופות המשפיעות על תנועתיות הקיבה ביעוץ עם רופא מטפל (פראמין \ מוטיליום \ אריתרומיצין \ רזולור \ נוגדי דכאון טריציקליים ו – SSRI \ נוגדי כאב אופייאטים \ תרופות אנטי כולינרגיות – אטרופין וכדו \ ניפדיפין \ בנזודיאזפינים \ תאופילין \ אוקטראוטייד \ פרוגסטרון).
2. אסור להשתמש במשלשלים לפני או במהלך הבדיקה
3. **יש להיות בצום של 8 שעות טרם הבדיקה.** מותר לשתות מים עד שלוש שעות לפני הבדיקה.
4. **אסור לעשן במהלך הצום.**
5. נשים בגיל הפוריות – עדיף לבצע את הבדיקה במהלך עשרת הימים הראשונים למחזור.
6. חולי סוכרת המטופלים באינסולין יבדקו רמת סוכר לפני הבדיקה ויביאו איתם לבדיקה אינסולין וגלוקומטר. חולים עם רמת סוכר בצום מעל 250 – לא יעברו את הבדיקה עד לאיזון רמת סוכר.

**מהלך הבדיקה**

משך הבדיקה הינו 4 שעות. במהלך זמן זה תתבקש לאכול עוגת "מאפין" ולאחר מכן לנשוף אויר לתוך מבחנה כל 15 דקות במהלך 4 שעות.

**מידע נוסף שחשוב לדעת**

1. **אילו מסמכים חשוב להביא?**
* הפניה מרופא: הכוללת את סיבת הבדיקה, מחלות הרקע, ותרופות קבועות שהנך נוטל/ת.
* התחייבות כספית (טופס 17) או אמצעי תשלום אחר.
* תעודת מזהה (תעודת זהות/רישיון נהיגה).
1. **למי להתקשר במידה ומתעוררות שאלות?**

לבירורים בנושא הבדיקה, ניתן לפנות למעבדה בטלפון 03-6974471 בימים א'-ה'.

ניתן לפנות גם באמצעות הדואר האלקטרוני לכתובת: gastro-lab@tlvmc.gov.il

**נשמח לעמוד לרשותך תמיד,**

**המעבדה הגסטרואנטרולוגית**

**המכון למחלות דרכי העיכול והכבד**

**בדיקת התרוקנות קיבה**